**ELŐTERJESZTÉS**

**Körmend Város Önkormányzata Képviselő-testülete 2023. március 16-i rendkívüli ülésére**

**Tárgy:** Körmend, 3209/2 helyrajzi számú ingatlan telekhatár-rendezése és részbeni adásvétele

Tisztelt Képviselő-testület!

A Körmend 3209/2 helyrajzi számú „kivett óvoda, klubház, orvosi rendelő és udvar” megnevezésű ingatlanon helyezkedik el a horvátnádaljai óvoda. Az óvoda fejlesztését érintő tervezési munka során vált ismeretessé, hogy az óvoda déli kerítése a tényleges telekhatárnál beljebb húzódik, ezért az érintett két ingatlan (3209/2 és 3208) telekhatár-rendezése szükséges. A több éve meglévő fizikai környezet átalakítása a szomszédos ingatlan szempontjából nagy terhet jelentene, ezért az ingatlan tulajdonosa kezdeményezte önkormányzatunknál a tényleges telekhatár és a kerítés közötti 46 m2 megvásárlását, a mellékelt változási vázrajz szerint. Az adásvételből fakadó költségeket (értékbecslés, változási vázrajz készítése) a vevő vállalja. A megvásárolni szándékozott 46 m2 nagyságú terület értékbecslés szerinti forgalmi értéke 43.527 Ft.

Tervezői állásfoglalás és az elkészült változási vázrajz alapján az óvoda ingatlan beépítettségi mértéke a jogszabály által megengedett értéknek továbbra is megfelelne, az adásvételt és az óvodafejlesztést követően is.

Kérem a Képviselő-testületet az ingatlan értékesítésével kapcsolatos döntés meghozatalára.

**HATÁROZATI JAVASLAT**

Körmend Város Önkormányzata Képviselő-testülete a 3209/2 helyrajzi számú ingatlan telekhatár-rendezéséről dönt a mellékelt változási vázrajz szerint, és a vázrajznak megfelelően 46 m2 területrészt értékesít Varga Péter (Körmend, Nádaljai u. 17/A.) lakos (szomszédos ingatlantulajdonos) részére 43.527 Ft. összegért azzal, hogy a Vevő a vételárat egyösszegben köteles megfizetni és a vétel összes költségét a Vevő viseli.

Körmend, 2023. 03.13.

Bebes István

polgármester